Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 343

9. Saját eszközök Ebben az eszközcsoportban a hitelintézet saját eszközeinek tekintendő tételek szerepelnek. A 91.1. sorba kerül a hitelintézet által visszavásárolt saját kötvény, a 91.2. sorba a visszavásárolt saját részvény állománya, abban az esetben is, ha követeléskiegyenlítés útján került a hitelintézethez. A 91.3. sorban egyéb saját eszközként a hitelintézet összes olyan készletének állományát kell szerepeltetni amelyet nem követelés ellenében kapott. A 92—93. sorban külön ki kell mutatni a követelés ellenében kapott készletállományt, valamint az ezek után képzett céltartalék fennálló állományát. A 94.1—95.4. sorokban a befektetett eszközök közül az immateriális javak és a tárgyi eszközök összegét az Szmt. által előírt értéken, a felsorolt részletezés szerint kell feltüntetni. I. B FORRÁSOK A Források összesen sor megegyezik a felügyeleti mérleg főbb forráscsoportjainak összegével.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes